  Майя Бывальцева Мускоын улӥсьёсты удмурт но пор калыкен, соослэн кырӟанъёсынызы тодматон ӝыт ортчоз вуоно арнянуналэ, 3-тӥ толсуре. Ивортодэтъя «Удмуртия» агентстволы со сярысь вераз Олеся Дыдыкай. Кинъёс со удмуртъёс но поръёс, кытын соос уло но мар сярысь малпасько, мар соосты огазея? Мускоын улӥсьёс та юанъёслы валэктон шедьтыны быгатозы Сарапулын вордскем но али кунлэн шоркараз улӥсь Дмитрий Глуховлэн «Арнянунал. Ӝыт» ӵектосэз улсын. Нош юрттозы солы тодмо удмурт но пор кырӟасьёс Олеся Дыдыкай но Йорга Каче. «Вераськомы, кин кызьы вуиз Муское, кытын ужа, мар сыӵезэ лэсьтэ удмуртлыкез азинтон понна», — ивортӥз Олеся Дыдыкай. Пумиськонлэн кутсконэз 18 часын таӵе интыпусъя: Лубянский проезд, 19-тӥ юрт, 1 номеро пуктӥськем, метро «Китай-Город». Пыронэз эркын. Тегъёс: Лулчеберет Москва удмуртъёс поръёс  